**Digital Solutions A/S**

**Att.: Lis Sørensen**

Odense, 11. januar 2024

**Digitalfokuseret, proaktiv, selvkørende**

 **– jeg er go-to kollegaen, som udviser hurtig handling**

Min motivation for at søge stillingen som Digital Marketing Manager er, at jeg kan blive en del af Danmarks hurtigst voksende selskaber, hvor I tilbyder en arbejdsdag med mange varierende opgaver. Da jeg så jeres stillingsopslag, slog det mig straks, at her er et supergodt jobmatch for begge parter.

Med mig ombord i jeres digitale team får I en fagnørdet specialist, som brænder for at udføre arbejdsopgaver med en høj selvstændighed. Med mine mange års erfaring inden for den digitale verden vil jeg hurtig kunne tilgå de stillede arbejdsopgaver med et skarpt overblik.

**Hvilken værdi vil min ansættelse medføre?**

Jeg har indgående erfaring med at annoncere på digitale kanaler og lave dataudtræk, som kan skabe nye vækstmuligheder for virksomheder. I vil opleve mig som en synlig og støttende supporter for sælgerteamet med research og analysearbejde. Jeg har altid stort fokus på forbedringer og optimeringer af systemer og arbejdsprocesser for at øge effektiviteten i den travle hverdag.

**Hvilke personlige kompetencer bidrager jeg med?**

Til stillingen som Digital Marketing Manager kan jeg bidrage med et stort drive og jeg arbejder effektivt og målrettet for at nå i mål med arbejdsopgaverne. Jeg trives godt i en hverdag, hvor to dage ikke er ens og er samtidig god til at holde fokus i pressede situationer. Desuden er jeg vant til at arbejde på tværs i alle afdelinger og byder gerne ind med gode input og idéer samtidig med, at jeg er ydmyg over for andre. Jeg har et positivt mindset og har let til smil, er hjælpsom og løsningsorienteret og er firmaets go-to person.

Jeg glæder mig til at møde jer til en personlig samtale, høre meget mere om stillingen/jer og indlede en dialog om et fremtidigt samarbejde.

Med venlig hilsen

Per Pallesen

Vedlagt som bilag: CV (2 sider)

Per Pallesen - Mail: jobsøgning@kandidat.dk - Telefon: 12 34 56 78